《与郑公华自朐山邻舟行》
宋代·鲍慎由

舟行有后先，相去能几许。铿轰金鼓声，见面不得语。

水花来幽金，岸柳过疏雨。登舻各乘风，解帆会联浦。

闲携小龙团，睡起就君煮。

作者简介：宋处州龙泉人，字钦止。哲宗元祐六年进士。尝从王安石学，又亲炙苏轼。为文汪洋闳肆，诗尤高妙。徽宗召对，除工部员外郎。历知明州、海州，奉祠，卒年五十六。尝注杜甫诗，有《夷白堂小集》。